Document ID: 32014D0819

IZVEDBENI SKLEP KOMISIJE
z dne 17. novembra 2014
o zavrnitvi vloge za preklic imena, vpisanega v register zaščitenih označb porekla in zaščitenih geografskih označb iz Uredbe (EU) št. 1151/2012 Evropskega parlamenta in Sveta (Jihočeská Niva (ZGO))
(notificirano pod dokumentarno številko C(2014) 8391)
(Besedilo v slovaškem jeziku je edino verodostojno)
(2014/819/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 54(1) Uredbe,
ob upoštevanju naslednjega:
(1)
Prvi pododstavek člena 54(1) Uredbe (EU) št. 1151/2012 določa, da lahko Komisija, razen v primeru vlog proizvajalcev proizvoda, ki se trži pod registriranim imenom, prekliče registracijo zaščitene geografske označbe, kadar upoštevanje pogojev specifikacije ni zagotovljeno ali kadar najmanj sedem let ni bil na trg dan noben proizvod v okviru zaščitene geografske označbe.
(2)
Komisija je proučila vlogo za preklic registracije zaščitene geografske označbe „Jihočeská Niva“, ki jo je Slovaška poslala 20. septembra 2013 in jo je Komisija prejela 27. septembra 2013.
(3)
Ta vloga za preklic ne spada v nobenega od primerov iz prvega pododstavka člena 54(1) Uredbe (EU) št. 1151/2012 in torej ne izpolnjuje pogojev iz navedenega člena.
(4)
Na podlagi navedenega je treba vlogo Slovaške za preklic zaščitene geografske označbe „Jihočeská Niva“ zavrniti.
(5)
Ukrep iz tega sklepa je v skladu z mnenjem Odbora za politiko kakovosti kmetijskih proizvodov -
SPREJELA NASLEDNJI SKLEP:
Člen 1
Vloga za preklic zaščitene geografske označbe „Jihočeská Niva“ se zavrne.
Člen 2
Ta sklep je naslovljen na Slovaško republiko.
V Bruslju, 17. novembra 2014

Labels: 3
17
18